Diari Oficial de la Generalitat Valenciana


Sumari del DOGV 5781, del 10-06-2008 (2008/7140)

RESOLUCIÓ de 4 de juny de 2008, del president de l'Agència Valenciana d'Avaluació i Prospectiva, per la qual s'aprova la convocatòria, corresponent a l'any 2008, d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor i professora o professor d'universitat privada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/7140


Data del document
:   04-06-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament superior
    * universitat
    * qualificació del personal
    * procediment administratiu
    * personal docent

RESOLUCIÓ de 4 de juny de 2008, del president de l'Agència Valenciana d'Avaluació i Prospectiva, per la qual s'aprova la convocatòria, corresponent a l'any 2008, d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor i professora o professor d'universitat privada. [2008/7140]
La Llei Orgànica 6/2001, de 21 de desembre, d'Universitats, va introduir en el sistema universitari mecanismes externs d'avaluació de la seua qualitat. En concret, l'avaluació de les activitats docents, investigadores i de gestió del professorat universitari es determinaven en la llei d'una manera més específica en els articles 50 a 52, com a requisit previ per a la contractació de professors ajudants doctors, professors col·laboradors i professors contractats doctors en universitats públiques, així com en l'article 72 per a la contractació, almenys, del 25 per 100 del personal docent i investigador de les universitats privades.
La Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, reafirma l'exigència al futur professorat de comptar amb l'avaluació positiva de la seua activitat, com a requisit previ per a formalitzar un contracte laboral com a ajudant doctor segons l'article 50, o com a contractat doctor segons l'article 52. Esta llei elimina l'article 51 de l'anterior, si bé l'existència de la figura de col·laborador es preveu en la disposició transitòria segona, pendent d'un desplegament reglamentari, i es manté l'exigència de comptar amb avaluació positiva. D'altra banda, l'article 72 reformat exigix que almenys el 60 per 100 del professorat doctor de les universitats privades compten també amb avaluació positiva de la seua activitat.
En compliment del que disposa l'article 31 de la Llei Orgànica d'Universitats, que remet normativament a les comunitats autònomes en relació amb l'existència d'òrgans d'avaluació, es va crear per Llei 5/2006, de 25 de maig, de la Generalitat, l'Agència Valenciana d'Avaluació i Prospectiva (AVAP), com a òrgan d'avaluació extern de la Comunitat Valenciana als efectes previstos en la Llei Orgànica d'Universitats.
D'acord amb la llei de creació, l'AVAP té entre els seus fins l'exercici de les funcions d'acreditació i avaluació de les institucions universitàries i del professorat i altres activitats afins que establisca la Llei Orgànica d'Universitats i la resta d'ordenament jurídic vigent.
Pel Decret 6/2008, de 18 de gener, del Consell, es va aprovar el Reglament de l'AVAP, que en l'article 3 establix que una de les funcions de l'Agència és l'acreditació i avaluació de les activitats docents, investigadores i de gestió del professorat universitari, així com la prèvia avaluació de l'activitat exigida per la Llei Orgànica d'Universitats, per a la contractació de les figures de professorat contractat.
D'acord amb la disposició final de la Llei 5/2006, de creació de l'AVAP, les funcions que desenrotllava la Comissió Valenciana d'Acreditació i Avaluació de la Qualitat en el Sistema Universitari Valencià (CVAEC), passen a ser desenrotllades per l'AVAP.
En compliment dels principis establits en l'article 4 del Reglament de l'AVAP, d'independència, objectivitat, excel·lència i transparència, a la vista dels indicadors de seguiment de l'activitat d'avaluació realitzada per la CVAEC, s'ha considerat aconsellable introduir modificacions per a la millora del sistema d'avaluació del professorat per a la contractació per les universitats de la Comunitat Valenciana.
D'acord amb el que s'ha exposat, la present resolució perseguix l'objectiu de complir els compromisos de qualitat, objectivitat, transparència, equitat i equilibri d'un sistema d'avaluació basat en els principis d'igualtat, mèrit i capacitat. Per això s'arrepleguen els mèrits que es valoren i el sistema de puntuació que permet valorar-los, junt amb un sistema d'autoavaluació, per mitjà de qüestionari accessible en la pàgina web www.avap.es que es podrà realitzar prèviament a la presentació de la sol·licitud.
En virtut d'això, i en exercici de les atribucions establides en l'article 7.2.f) del Decret 6/2008, de 18 de gener, del Consell pel qual s'aprova el Reglament de l'AVAP, resolc:
Únic
Aprovar la convocatòria, corresponent a l'exercici 2008, d'avaluació prèvia de l'activitat docent i investigadora, per a la contractació de professorat en les universitats valencianes, en les figures de professora o professor contractat doctor, professora o professor ajudant doctor i professora o professor d'universitat privada, segons figura en els annexos de la present resolució.
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant del president de l'AVAP en el termini d'un mes des de l'endemà de la publicació.
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
València, 4 de juny de 2008. El president de l'Agència Valenciana d'Avaluació i Prospectiva: Alejandro Font de Mora Turón.
ANNEX I
Normes generals del procediment d'avaluació per a la contractació de professorat en les universitats valencianes
1. Persones destinatàries
El sistema s'aplicarà a totes aquelles persones que, d'acord amb la Llei 6/2001, modificada per la Llei Orgànica 4/2007, sol·liciten a l'AVAP avaluació per a ser contractades per les universitats de la Comunitat Valenciana en qualsevol de les figures següents: professora o professor ajudant doctor, professora o professor contractat doctor i professora o professor d'universitat privada.
2. Requisits
Els requisits que han de reunir les persones sol·licitants per a obtindre l'avaluació positiva de l'AVAP s'indiquen a continuació, diferenciats per a cada figura contractual de professorat.
2.1 Professora o professor ajudant doctor
2.1.1 Estar en possessió del títol de doctorat, o si és el cas de la seua homologació, en la data de finalització del corresponent període de sol·licitud d'avaluació establit en la present convocatòria.
2.1.2 Tindre una puntuació final mínima de 50 punts o més, una vegada ponderades les puntuacions directes obtingudes en cada un dels quatre criteris de què consta el sistema, segons s'especifica en l'apartat 8.2 d'esta convocatòria.
2.2 Professora o professor contractat doctor i professora o professor doctor d'universitat privada
2.2.1 Estar en possessió del títol de doctorat, o si és el cas de la seua homologació, en la data de finalització del corresponent període de sol·licitud d'avaluació establit en la present convocatòria.
2.2.2 Tindre una puntuació final mínima de 55 punts o més, una vegada ponderades les puntuacions directes obtingudes en cada un dels tres criteris de què consta el sistema, segons s'especifica en l'apartat 8.3 d'esta convocatòria.
3. Sol·licituds
3.1 L'imprés de sol·licitud, segons el model normalitzat que figura en l'annex II, es podrà obtindre en la pàgina web www.avap.es i en la seu de l'AVAP, situada a la plaça de Tetuan, número 8, de València.
3.2 S'omplirà una única sol·licitud per a cada una de les figures per les quals es desitge obtindre l'avaluació, junt amb la documentació indicada en l'apartat 4 d'esta convocatòria.
3.3. Per mitjà de la firma de la sol·licitud s'entendrà formulada una declaració responsable de la veracitat de les dades al·legades, així com de tota la documentació aportada per la persona sol·licitant.
3.4 La sol·licitud es podrà presentar en la seu de l'AVAP o per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3.5 L'avaluació per l'AVAP es realitzarà previ pagament de la taxa de 55,20 euros, establida en la Llei 12/1997, de 23 de desembre, de Taxes de la Generalitat. L'imprés del pagament de la taxa es podrà obtindre telemàticament en la pàgina web abans referida i en la seu de l'AVAP. El pagament s'haurà de fer en el compte que s'indica en el model de pagament de la taxa.
4. Documentació
A la sol·licitud d'avaluació o informe, s'acompanyarà, únicament, un exemplar original o fotocòpia compulsada de la documentació següent:
- Currículum, firmat en totes les pàgines, segons model normalitzat (annex III).
- Imprés normalitzat del pagament de la taxa (annex IV).
- Qüestionari d'autoavaluació omplit (accessible des de la pàgina web www.avap.es).
- Document acreditatiu de la personalitat de la persona sol·licitant (DNI o NIE).
- Títol de doctorat o, si no, certificat de l'òrgan competent acreditatiu del pagament dels drets d'expedició del títol.
- Títol de llicenciatura, arquitectura, enginyeria, diplomatura universitària, arquitectura tècnica o enginyeria tècnica, segons pertoque.
- En el cas de títols obtinguts a l'estranger, tant de llicenciatura com de doctorat, fotocòpia compulsada del certificat de reconeixement o d'homologació espanyola del títol.
No es requerix la presentació de cap documentació addicional. No obstant això, l'AVAP podrà requerir a les persones sol·licitants, quan ho considere necessari, que aporten la documentació original corresponent a cada un dels mèrits al·legats en el currículum.
5. Presentació de sol·licituds
Les sol·licituds d'avaluació es podran presentar en els períodes següents:
a) Primera convocatòria: des de l'endemà del dia de la publicació de la present resolució en el Diari Oficial de la Comunitat Valenciana fins al 30 de juny de 2008, ambdós inclosos.
b) Segona convocatòria: de l'1 al 31 d'octubre de 2008, ambdós inclosos.
6. Tramitació del procediment
6.1 Recepció de sol·licituds i correcció
Quan les sol·licituds presentades en el termini no reunisquen els requisits exigits o s'haguera omés la presentació dels documents necessaris per a la tramitació del procediment, tal com s'establix en el punt 4 de la present convocatòria, es requerirà la persona interessada perquè en el termini de deu dies hàbils, comptats a partir de l'endemà de la recepció del requeriment, esmene la falta aportant els documents preceptius, de conformitat amb l'article 71.1 de la Llei 30/1992.
En cas que la persona sol·licitant no esmene la falta en el termini assenyalat, es tindrà per desistida de la seua petició, prèvia resolució dictada en els termes que preveu l'article 42 de la Llei 30/1992.
6.2 Avaluació de l'expedient
6.2.1 Una vegada comprovat que la sol·licitud ha sigut presentada dins de termini i que la documentació aportada per la persona sol·licitant, segons establix l'apartat 4, reunix tots els requisits exigits, l'expedient serà remés al corresponent comité d'avaluació, previstos en l'apartat 9 d'esta convocatòria.
6.2.2 El comité d'avaluació emetrà un informe de l'avaluació realitzada que haurà d'estar motivat, tenint en compte els criteris d'avaluació i el barem establit en l'annex V de la present convocatòria.
7. Resolució
7.1 El director general de l'AVAP resoldrà les sol·licituds d'avaluació presentades en exercici de les atribucions establides per l'article 9.2.j) del Decret 6/2008, de 18 de gener, del Consell, pel qual s'aprova el Reglament de l'Agència Valenciana d'Avaluació i Prospectiva.
7.2 La resolució haurà d'indicar el caràcter positiu o negatiu de l'avaluació i la figura contractual per a la qual té validesa, així com les possibles convalidacions si és procedent. Les resolucions amb avaluació negativa s'hauran de motivar i incloure, junt amb la resolució, l'informe emés pel respectiu comité d'avaluació, que haurà de seguir i respectar els criteris d'avaluació i el barem establit en l'annex V. No obstant això, l'òrgan competent per a resoldre podrà apartar-se de l'informe, motivant la seua decisió, que pot estar avalada per altres informes dictats per assessors especialistes.
7.3 El termini màxim per a resoldre serà de sis mesos a partir de la data de finalització del termini de presentació de sol·licituds. Transcorregut el termini sense que haja recaigut una resolució, s'entendrà desestimada la sol·licitud d'avaluació positiva, en els termes que preveu l'article 43.2 de la Llei 30/1992, en relació amb l'article 1 de la Llei Orgànica d'Universitats, respecte de la transferència de facultats relatives al servici d'educació superior. El còmput d'este termini s'interromprà durant el termini requerit per a esmena i millora de la sol·licitud.
7.4 Al final del procés d'avaluació, es procedirà a notificar la resolució de l'avaluació obtinguda, de conformitat amb el que preveu l'article 59 de la Llei 30/1992.
7.5 Contra les resolucions dictades en el present procediment, es podrà interposar recurs d'alçada davant del Comité Executiu de l'AVAP en el termini d'un mes des de la notificació, d'acord amb l'article 114 i següents de la Llei 30/1992.
8. Criteris d'avaluació
8.1 S'establixen els criteris d'avaluació, així com la seua quantificació global i les condicions a complir per a cada una de les figures contractuals de professorat universitari, previstes en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril.
8.2 Es valoren els següents tipus de mèrits, segons les distintes figures contractuals:
8.2.1 Professora o professor contractat doctor i professora o professor d'universitat privada:
- Formació acadèmica i experiència professional 10%
- Experiència investigadora i de transferència del coneixement 55%
- Experiència docent 30%
- Altres mèrits 5%
8.2.2 Professora o professor ajudant doctor:
- Formació acadèmica i experiència professional 20%
- Experiència investigadora i de transferència del coneixement 55%
- Experiència docent 20%
- Altres mèrits 5%
8.3 Per a obtindre l'acreditació s'han de complir simultàniament les condicions següents:
8.3.1 Professora o professor contractat doctor i professora o professor d'universitat privada:
- Tindre un mínim de 20 punts en experiència investigadora i de transferència del coneixement.
- Tindre un mínim de 15 punts en experiència docent.
- Tindre un mínim total de 55 punts com a suma de tots els apartats.
8.3.2 Professora o professor ajudant doctor:
- Tindre un mínim de 15 punts en experiència investigadora i de transferència del coneixement.
- Tindre un mínim de 10 punts en experiència docent.
- Tindre un mínim total de 50 punts com a suma de tots els apartats.
8.4 Els principis i orientacions per a l'aplicació dels criteris d'avaluació, així com el barem aplicable, es troba definit en el document que figura com a annex V.
9. Comités d'avaluació
9.1 Els comités d'avaluació, a través dels quals s'articula l'assessorament de la comunitat científica a l'AVAP, s'organitzarà tenint en compte els següents camps científics:
- Ciències Socials i Jurídiques
- Ciències Experimentals
- Ciències de la Salut
- Ensenyances Tècniques
- Humanitats
9.2 Els comités d'avaluació es constituiran d'acord amb l'article 11 del Decret 6/2008, de 18 de gener, del Consell, pel qual s'aprova el Reglament de l'AVAP. Els comités s'agruparan per àrees científiques segons es detalla en l'annex VI.
9.3 Els avaluadors de cada comité d'avaluació seran designats pel president de l'AVAP entre aquells que formen part de la base de dades d'avaluadors de l'Agència. El llistat complet dels membres designats serà publicat en la pàgina www.avap.es.
9.4 Els comités seran convocats pel director general de l'AVAP dins del període de cada convocatòria.
Els acords del comité s'adoptaran per majoria. En el cas d'empat el vot del president serà de qualitat.
El president-secretari alçarà i firmarà l'acta, en què s'arreplegaran les deliberacions realitzades pel comité, així com les incidències, si n'hi ha.
Els membres dels comités d'avaluació s'hauran d'abstindre d'avaluar els sol·licitants amb què poguera existir un conflicte d'interessos. En cas que es produïra el conflicte, els avaluadors estaran obligats a comunicar-ho a l'AVAP.
10. Garanties i efectes
10.1 Els efectes de l'avaluació positiva, dictada per l'òrgan competent, no estan subjectes a cap termini de caducitat i tindran efectes per a la contractació en les corresponents figures, en totes les universitats valencianes.
10.2 La persona interessada que haja obtingut una avaluació negativa no podrà sol·licitar una nova avaluació, respecte de la mateixa figura, en el termini de sis mesos des de la notificació de la resolució.ANNEX V
Principis i orientacions per a l'aplicació dels criteris d'avaluació
Índex
Professora o professor contractat doctor i professora o professor d'universitat privada
1. Formació acadèmica i professional
2. Experiència investigadora
3. Experiència docent
4. Altres mèrits
Professora o professor ajudant doctor
1. Formació acadèmica i professional
2. Experiència investigadora
3. Experiència docent
4. Altres mèrits
Professora o professor contractat doctor i professora o professor d'universitat privada
1. Formació acadèmica i professional
Este apartat es valora fins a un màxim de 10 punts, tenint en compte principalment els mèrits següents:
1.1 Títols i beques
Es valora:
- La possessió d'altres títols de doctorat, així com altres titulacions universitàries, sempre que no foren exigides com a requisit mínim d'una titulació superior.
- Que la tesi doctoral tinga la Menció de Doctorat Europeu, així com que tinga Menció de Qualitat del Programa de Doctorat.
- Haver rebut algun premi extraordinari de llicenciatura o de doctorat.
- Posseir algun títol de màster universitari amb una duració superior a 250 hores.
- Haver disfrutat d'alguna beca pre i post doctoral obtinguda en convocatòria pública en concurrència competitiva.
- Es valora, per als camps científics corresponents, el títol o certificació corresponent a la realització d'especialització (MIR, BIR, PIR, FIR i equivalents).
1.2 Estades predoctorals
Es valora el nombre d'estades formatives o d'investigació predoctoral, realitzades en altres centres nacionals o internacionals, diferents d'aquell en què es va defendre la tesi doctoral, atenent a la seua duració i, sobretot, a la qualitat del programa i de la institució receptora.
1.3 Experiència professional, cursos i idiomes
Es valora:
- El nombre de participacions en comités organitzadors de congressos, conferències o seminaris, tant nacionals com internacionals.
- L'amplitud, la intensitat i el grau de responsabilitat o gestió en l'exercici professional en empreses o institucions, i la seua rellevància pràctica per a la docència i la investigació, de duració superior a un any.
- Els cursos de formació realitzats, de duració superior a 20 hores, relacionats amb el corresponent camp científic.
- El coneixement d'idiomes comunitaris amb nivell superior.
- La realització d'informes tècnics, professionals, dictàmens jurídics, assessories tècniques i/o auditories per a empreses privades o públiques.
- Activitats professionals relacionades amb el camp científic en funcions de nivell superior de titulació, amb una duració mínima de 12 mesos.
2. Experiència investigadora
Este apartat es valora fins a un màxim de 55 punts, tenint en compte principalment els mèrits següents:
2.1 Articles en revistes científiques
Es valoren els articles publicats en revistes de reconegut prestigi amb procés anònim de revisió per experts, acceptant com a tals les que ocupen posicions rellevants en els llistats per àmbits científics en el «Subject Category Listing» del Journal Citation Reports del Science Citation Index, del Social Sciences Citation Index i de l'Arts and Humanities Citation Index (Institute of Scientific Information ISI Philadelphia, PA, USA), en el Philosopher's Index, en el Repertoire Bibliographique de Louvain o semblants. Per a la valoració les publicacions científiques s'han classificat en quatre grups:
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant JCR). Són necessaris 4 articles publicats amb menys de 4 autors i d'entre 5 i 7 articles amb 4 o més autors, per a obtindre la puntuació màxima en este apartat.
Grup B: articles publicats en revistes situades en el segon terç del JCR. Són necessaris 5 articles publicats amb menys de 4 autors i d'entre 7 i 10 articles amb 4 o més autors, per a obtindre la puntuació màxima en este apartat.
Grup C: articles publicats en revistes situades en el tercer terç del JCR i altres bases de dades que continguen revistes de prestigi segons els distints camps científics. Són necessaris 7 articles publicats amb menys de 4 autors i d'entre 10 i 15 articles amb 4 o més autors, per a obtindre la puntuació màxima en este apartat.
Grup D: articles publicats en revistes no indexades de reconegut prestigi en la seua àrea de coneixement, amb procés anònim de revisió per experts. Són necessaris 10 articles publicats amb menys de 4 autors i d'entre 15 i 30 articles amb 4 o més autors, per a obtindre la puntuació màxima en este apartat.
- En el camp de les Ciències Socials i Jurídiques este apartat es valora fins a un màxim de 27,5 punts sobre 100. En este camp també s'utilitzen com a referència de qualitat per a les publicacions espanyoles la base de dades DICE (Difusió i Qualitat Editorial de les Revistes Espanyoles d'Humanitats i Ciències Socials i Jurídiques; esta base de dades pot consultar-se a través de la pàgina web http://dice.cindoc.csic.es/) y la base de dades RESH (Revistes espanyoles de Ciències Socials i Humanes: Valoració integrada i índex de citacions).
- En els camps de les Ciències Experimentals i de les Ciències de la Salut este apartat es valora fins a un màxim de 32 punts sobre 100. En este camp també s'utilitza com a referència de qualitat (Grup C dels mencionats anteriorment), la base de dades Medline (esta base de dades pot consultar-se a través de la pàgina web http:www.pubmed.org), Embase i Excrepta Médica. Per a la valoració dels articles publicats en revistes no indexades (Grup D) es tindrà en compte l'Índex Mèdic Espanyol.
- En el camp de les Ensenyances Tècniques este apartat es valora fins a un màxim de 29 punts sobre 100. També es valoren els articles publicats en revistes recollides en bases de dades internacionals d'enginyeria, com, per exemple, TRIS Electronic Bibliography Data, Internacional Development Abstracts, International Civil Engineering Abstracts, Environmental Abstracts, Applied Mechanical Reviews, Applied Science and Technology Index i les que figuren en índexs internacionals de publicacions d'arquitectura (per exemple, Arts and Humanities Citation Index, Avery Index to Architectural Periodicals).
- En el camp de les Humanitats este apartat es valora fins a un màxim de 23.65 punts sobre 100. Es valoren preferentment els articles publicats en revistes de caràcter internacional, la inclusió dels quals en les següents bases de dades es considera com una referència de qualitat: per exemple, FRANCIS, International Bibliography of the Social Sciences, Arts and Humanities Citation Index, Social Science Citation Index, Bibliography of the History of Arts (RLG), Historical Abstracts, International Medieval Bibliography, Index Islamicus, RILMS Abstracts of Music Literature, Philosopher's Index, Répertoire Bibliographique, International Bibliography of Periodical Literature in Humanities and Social Sciences (IBZ), Bibliographie Linguistique/Linguistic Bibliography (BL), Library and Information Science Abstracts. En este camp també s'utilitza com a referència de qualitat per a les publicacions espanyoles la base de dades DICE: Difusió i Qualitat Editorial de les Revistes Espanyoles d'Humanitats i Ciències Socials i Jurídiques. En el cas de revistes no incloses en estes bases de dades, es consideren com a indicis de qualitat: l'existència d'avaluació externa per experts; disposar d'un comité científic internacional; aparéixer ressenyada en els repertoris i butlletins bibliogràfics més vinculats a la seua especialitat; publicar treballs en més d'una llengua.
- Es valorarà la difusió de la investigació en mitjans de comunicació social rellevants, amb repercussió d'àmbit provincial, autonòmic, nacional o internacional (premsa, ràdio, televisió, etc).
2.2 Llibres i capítols de llibres
Es valora la publicació de llibres i de capítols de llibres d'investigació, atenent al nombre d'autors, de la manera següent:
Llibres i capítols de llibres d'investigació, publicats amb ISBN, en editorials especialitzades de reconegut prestigi en el corresponent camp científic, en què es puga garantir un rigorós procés de selecció i avaluació dels originals. Vegeu quadro de puntuacions, per camps científics en l'annex V de la convocatòria.
2.3 Tesis doctorals i treballs acadèmics
Tesis doctorals i treballs acadèmics dirigits. Es valoraran amb major puntuació les que hagen obtingut la Menció de Doctorat Europeu o la Menció de Qualitat en el Programa de Doctorat (puntuació per camps en annex V).
2.4 Estades postdoctorals
Es valoren les estades formatives o d'investigació postdoctoral, realitzades en centres nacionals o internacionals, diferents d'aquell en què es va defendre la tesi doctoral, amb ajudes obtingudes en convocatòries d'entitats públiques en concurrència competitiva, segons la seua duració (puntuació per camps en annex V).
2.5 Projectes d'investigació
Es valora la participació en projectes d'investigació obtinguts en convocatòries públiques i competitives, en especial els finançats per mitjà de programes nacionals, europeus o altres d'àmbit internacional. També es valoren els obtinguts en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques i privades en les mateixes condicions. Es té en compte especialment el tipus de participació i grau de responsabilitat de la persona sol·licitant, ja siga com a investigadora o investigador principal del projecte o com a investigadora o investigador membre de l'equip d'investigació. En este apartat també es valoren els contractes d'investigació d'especial rellevància amb empreses, amb l'administració pública, o amb altres entitats, dels establits per l'article 83 de la LOU (puntuació per camps en annex V).
2.6 Premis d'investigació i exposicions
Es valoren els premis d'investigació i creació artística rebuts, la realització d'exposicions artístiques, documentals i arqueològiques, així com les participacions com a comissària o comissari d'exposicions (puntuació per camps en annex V).
2.7 Registres de la propietat industrial i intel·lectual
- Es valoren els registres de la propietat industrial derivats de la investigació: nombre de patents, models d'utilitat, obtencions vegetals, topografies de productes semiconductors, dissenys industrials, dibuixos i models industrials.
- Així mateix es valoren els registres de la propietat intel·lectual derivats de la investigació: nombre de dissenys arquitectònics i enginyeria, mapes i dissenys topogràfics, programes informàtics, bases de dades, models de mesurament intangible i altres registres de la propietat intel·lectual.
2.8 Contribucions en congressos
Es valoren les contribucions presentades en congressos, conferències, seminaris o altres tipus de reunions de rellevància científica nacional o internacional, amb procediments selectius en l'admissió de treballs, especialment la participació en comités científics, les ponències realitzades, les comunicacions admeses i els pòsters admesos (puntuació per camps en annex V).
3. Experiència docent
Este apartat es valora fins a un màxim de 30 punts, tenint en compte principalment els següents mèrits docents:
- Activitat docent universitària de primer i segon cicle en centres nacionals. Per a obtindre la puntuació màxima en este apartat fan falta un màxim de 50 crèdits de docència universitària, i un mínim de 15 crèdits. La màxima puntuació en este apartat són 17,85 punts sobre 100.
- Activitat docent universitària de postgrau (màster oficial i doctorat) en centres nacionals. Per a obtindre el màxim de puntuació en este apartat seran necessaris 10 crèdits. La màxima puntuació en este apartat són 6,3 punts sobre 100.
- Activitat docent universitària en centres internacionals. Per a obtindre el màxim de puntuació en este apartat seran necessaris 30 crèdits. La màxima puntuació en este apartat són 10,5 punts sobre 100.
- Activitat docent reglada no universitària amb una duració igual o superior a 100 h. La màxima puntuació en este apartat són 3 punts sobre 100.
- Avaluacions positives sobre la qualitat de la docència amb nota superior a 7 sobre 10 o equivalent. Per a obtindre el màxim de puntuació en este apartat seran necessàries 10 avaluacions positives. La màxima puntuació en este apartat són 3,15 punts sobre 100.
- Participació en projectes d'innovació i millora docent competitius. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 2,4 punts sobre 100.
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN o amb ISSN, segons el nombre d'autors, siga quin siga el suport utilitzat i altres publicacions relacionades amb la innovació o millora pedagògica (llibres, capítols, articles, webs). La màxima puntuació en este apartat són 1,8 punts sobre 100.
- Cursos i seminaris rebuts o impartits de duració superior a 20 hores, l'objectiu dels quals siga la millora de la docència. La puntuació màxima en este apartat són 1,8 punts sobre 100.
4. Altres mèrits
Este apartat es valora fins a un màxim de 5 punts, tenint en compte aquells altres mèrits rellevants en formació, investigació i docència que no hagen sigut contemplats pels apartats anteriors.
Professora o professor ajudant doctor
1. Formació acadèmica i professional
Este apartat es valora fins a un màxim de 20 punts, tenint en compte principalment els mèrits següents:
1.4 Títols i beques
Es valora:
- La possessió d'altres títols de doctorat, així com altres titulacions universitàries, sempre que no foren exigides com a requisit mínim d'una titulació superior.
- Que la tesi doctoral tinga la Menció de Doctorat Europeu, així com que tinga Menció de Qualitat del Programa de Doctorat.
- Haver rebut algun premi extraordinari de llicenciatura o de doctorat.
- Posseir algun títol de màster universitari amb una duració superior a 250 hores.
- Haver disfrutat d'alguna beca pre i post doctoral obtinguda en convocatòria pública en concurrència competitiva.
- Es valora, per als camps científics corresponents, el títol o certificació corresponent a la realització d'especialització (MIR, BIR, PIR, FIR i equivalents).
1.5 Estades predoctorals
Es valora el nombre d'estades formatives o d'investigació predoctoral, realitzades en altres centres nacionals o internacionals, diferents d'aquell en què es va defendre la tesi doctoral, atenent a la seua duració i, sobretot, a la qualitat del programa i de la institució receptora.
1.6 Experiència professional, cursos i idiomes
Es valora:
- El nombre de participacions en comités organitzadors de congressos, conferències o seminaris, tant nacionals com internacionals.
- L'amplitud, la intensitat i el grau de responsabilitat o gestió en l'exercici professional en empreses o institucions, i la seua rellevància pràctica per a la docència i la investigació, de duració superior a un any.
- Els cursos de formació realitzats, de duració superior a 20 hores, relacionats amb el corresponent camp científic.
- El coneixement d'idiomes comunitaris amb nivell superior.
- La realització d'informes tècnics, professionals, dictàmens jurídics, assessories tècniques i/o auditories per a empreses privades o públiques.
- Activitats professionals relacionades amb el camp científic en funcions de nivell superior de titulació, amb una duració mínima de 12 mesos.
2. Experiència investigadora
Este apartat es valora fins a un màxim de 55 punts, tenint en compte principalment els mèrits següents:
2.1 Articles en revistes científiques
Es valoren els articles publicats en revistes de reconegut prestigi amb procés anònim de revisió per experts, acceptant com a tals les que ocupen posicions rellevants en els llistats per àmbits científics en el «Subject Category Listing» del Journal Citation Reports del Science Citation Index, del Social Sciences Citation Index i de l'Arts and Humanities Citation Index (Institute of Scientific Information ISI Philadelphia, PA, USA), en el Philosopher's Index, en el Repertoire Bibliographique de Louvain o semblants. Per a la seua valoració les publicacions científiques s'han classificat en quatre grups:
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant JCR). Són necessaris 3 articles publicats amb menys de 4 autors i d'entre 4 i 5 articles amb 4 o més autors, per a obtindre la puntuació màxima en este apartat.
Grup B: articles publicats en revistes situades en el segon terç del JCR. Són necessaris 4 articles publicats amb menys de 4 autors i d'entre 5 i 7 articles amb 4 o més autors, per a obtindre la puntuació màxima en este apartat.
Grup C: articles publicats en revistes situades en el tercer terç del JCR i altres bases de dades que continguen revistes de prestigi segons els distints camps científics. Són necessaris 5 articles publicats amb menys de 4 autors i d'entre 7 i 10 articles amb 4 o més autors, per a obtindre la puntuació màxima en este apartat.
Grup D: articles publicats en revistes no indexades de reconegut prestigi en la seua àrea de coneixement, amb procés anònim de revisió per experts. Són necessaris 7 articles publicats amb menys de 4 autors i d'entre 10 i 15 articles amb 4 o més autors, per a obtindre la puntuació màxima en este apartat.
En este apartat les referències de qualitat de les publicacions, seran les mateixes que s'han exposat anteriorment per a les figures de professora o professor contractat doctor i professora o professor doctor d'universitat privada.
2.2 Llibres i capítols de llibres
Es valora la publicació de llibres i de capítols de llibres d'investigació de la manera següent:
Llibres i capítols de llibres d'investigació, publicats amb ISBN, en editorials especialitzades de reconegut prestigi en el corresponent camp científic, en les que es puga garantir un rigorós procés de selecció i avaluació dels originals. Vegeu quadro de puntuacions per camps científics en l'annex V d'esta convocatòria.
2.3 Tesis doctorals i treballs acadèmics
Tesis doctorals i treballs acadèmics dirigits. Es valoraran amb major puntuació les que hagen obtingut la Menció de Doctorat Europeu o la Menció de Qualitat en el Programa de Doctorat (puntuació per camps en annex V).
2.4 Estades postdoctorals
Es valoren les estades formatives o d'investigació postdoctoral, realitzades en centres nacionals o internacionals, diferents d'aquell en què es va defendre la tesi doctoral, amb ajudes obtingudes en convocatòries d'entitats públiques en concurrència competitiva, segons la seua duració (puntuació per camps en annex V).
2.5 Projectes d'investigació
Es valora la participació en projectes d'investigació obtinguts en convocatòries públiques i competitives, en especial els finançats per mitjà de programes nacionals, europeus o altres d'àmbit internacional. També es valoren els obtinguts en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques i privades en les mateixes condicions. Es té en compte especialment el tipus de participació i grau de responsabilitat de la persona sol·licitant, ja siga com a investigadora o investigador principal del projecte o com a investigadora o investigador membre de l'equip d'investigació. En este apartat també es valoren els contractes d'investigació d'especial rellevància amb empreses, amb l'administració pública, o amb altres entitats, dels establits per l'article 83 de la LOU (puntuació per camps en annex V).
2.6 Premis d'investigació i exposicions
Es valoren els premis d'investigació i creació artística rebuts, la realització d'exposicions artístiques, documentals i arqueològiques, així com les participacions com a comissària o comissari d'exposicions (puntuació per camps en annex V).
2.7 Registres de la propietat industrial i intel·lectual
- Es valoren els registres de la propietat industrial derivats de la investigació: nombre de patents, models d'utilitat, obtencions vegetals, topografies de productes semiconductors, dissenys industrials, dibuixos i models industrials.
- Així mateix es valoren els registres de la propietat intel·lectual derivats de la investigació: nombre de dissenys arquitectònics i enginyeria, mapes i dissenys topogràfics, programes informàtics, bases de dades, models de mesurament intangible i altres registres de la propietat intel·lectual.
2.8 Contribucions en congressos
Es valoren les contribucions presentades en congressos, conferències, seminaris o altres tipus de reunions de rellevància científica nacional o internacional, amb procediments selectius en l'admissió de treballs, especialment la participació en comités científics, les ponències realitzades, les comunicacions admeses i els pòsters admesos (puntuació per camps en annex V).
3. Experiència docent
Este apartat es valora fins a un màxim de 20 punts, tenint en compte principalment els següents mèrits docents:
- Activitat docent universitària de primer i segon cicle en centres nacionals. Per a obtindre la puntuació màxima en este apartat fan falta un màxim de 40 crèdits de docència universitària. La màxima puntuació en este apartat són 11,9 punts sobre 100.
- Activitat docent universitària de postgrau (màster oficial i doctorat) en centres nacionals. Per a obtindre el màxim de puntuació en este apartat seran necessaris 10 crèdits. La màxima puntuació en este apartat són 4,2 punts sobre 100.
- Activitat docent universitària en centres internacionals. Per a obtindre el màxim de puntuació en este apartat seran necessaris 30 crèdits. La màxima puntuació en este apartat són 7 punts sobre 100.
- Activitat docent reglada no universitària amb una duració igual o superior a 100 h. La màxima puntuació en este apartat són 2 punts sobre 100.
- Avaluacions positives sobre la qualitat de la docència amb nota superior a 7 sobre 10 o equivalent. Per a obtindre el màxim de puntuació en este apartat seran necessàries 10 avaluacions positives. La màxima puntuació en este apartat són 2,1 punts sobre 100.
- Participació en projectes d'innovació i millora docent competitius. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 1,6 punts sobre 100.
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN o amb ISSN, segons el nombre d'autors, siga quin siga el suport utilitzat i altres publicacions relacionades amb la innovació o millora pedagògica (llibres, capítols, articles, webs). La màxima puntuació en este apartat són 1,2 punts sobre 100.
- Cursos i seminaris rebuts o impartits de duració superior a 20 hores, l'objectiu dels quals siga la millora de la docència. La puntuació màxima en este apartat són 1,2 punts sobre 100.
Quadro de puntuacions màximes: professora o professor contractat doctor i professora o professor d'universitat privada

5. Altres mèrits
Este apartat es valora fins a un màxim de 5 punts, tenint en compte aquells altres mèrits rellevants en formació, investigació i docència que no hagen sigut contemplats pels apartats anteriors.
Quadro de puntuacions màximes: professora o professor ajudant doctor

Cuadro de puntuaciones máximas: profesora o profesor contratado doctor y profesora o profesor de universidad privada

Cuadro de puntuaciones máximas: profesora o profesor ayudante doctor

ANNEX VI
Distribució d'àrees de coneixement per camps científics
1. Ciències socials i jurídiques
030 Antropologia Social
040 Biblioteconomia i Documentació
070 Ciència Política i de l'administració
095 Comercialització i Investigació de Mercats
105 Comunicació Audiovisual i Publicitat
125 Dret Administratiu
130 Dret Civil
135 Dret Constitucional
140 Dret del Treball i de la Seguretat Social
145 Dret Eclesiàstic d'Estat
150 Dret Financer i Tributari
155 Dret Internacional Privat
160 Dret Internacional Públic i Relacions Internacionals
165 Dret Mercantil
170 Dret Penal
175 Dret Processal
180 Dret Romà
187 Didàctica de l'Expressió
189 Didàctica de l'Expressió Musical
193 Didàctica de l'Expressió Plàstica
195 Didàctica de la Llengua i Literatura
200 Didàctica de la Matemàtica
205 Didàctica de les Ciències Experimentals
210 Didàctica de les Ciències Socials
215 Didàctica i Organització Escolar
225 Economia Aplicada
230 Economia Financera i Comptabilitat
235 Economia, Sociologia i Política Agrària
245 Educació Física i Esportiva
381 Filosofia del Dret
415 Fonaments de l'Anàlisi Econòmica
470 Història del Dret i les Institucions
475 Història del Pensament i dels Moviments Socials i Polítics
480 Història i Institucions Econòmiques
620 Metodologia de les Ciències i del Comportament
625 Mètodes d'Investigació i Diagnòstic en Educació
650 Organització d'Empreses
675 Periodisme
680 Personalitat, Avaluació i Tractament Psicològic
725 Psicobiologia
730 Psicologia Bàsica
735 Psicologia Evolutiva
740 Psicologia Social
775 Sociologia
805 Teoria i Història de l'Educació
813 Treball Social i Servicis Socials
2. Ciències experimentals
005 Àlgebra
015 Anàlisi Matemàtica
038 Astronomia i Astrofísica
050 Biologia Cel·lular
060 Bioquímica i Biologia Molecular
063 Botànica
065 Ciència dels Materials i Enginyeria Metal·lúrgica
075 Ciència de la Computació i Intel·ligència Artificial
120 Cristal·lografia i Mineralogia
220 Ecologia
240 Edafologia i Química Agrícola
247 Electromagnetisme
250 Electrònica
265 Estadística i Investigació Operativa
280 Estratigrafia
315 Farmacologia
385 Física Aplicada
390 Física Atòmica, Molecular i Nuclear
395 Física de la Matèria Condensada
398 Física de la Terra
405 Física Teòrica
410 Fisiologia
412 Fisiologia Vegetal
420 Genètica
427 Geodinàmica Externa
428 Geodinàmica Interna
430 Geografia Física
440 Geometria i Topologia
443 Histologia
505 Enginyeria Cartogràfica, Geodèsica i Fotogrametria
555 Enginyeria Química
566 Immunologia
570 Llenguatges i Sistemes Informàtics
595 Matemàtica Aplicada
600 Mecànica de Fluids
605 Mecànica de Medis Continus i Teoria d'Estructures
630 Microbiologia
640 Nutrició i Bromatologia
647 Òptica
655 Paleontologia
660 Parasitologia
685 Petrologia i Geoquímica
700 Producció Animal
705 Producció Vegetal
710 Prospecció i Investigació Minera
750 Química Analítica
755 Química Física
760 Química Inorgànica
765 Química Orgànica
770 Radiologia i Medicina Física
773 Sanitat Animal
780 Tecnologia dels Aliments
785 Tecnologia Electrònica
790 Tecnologies del Medi Ambient
819 Zoologia
3. Ciències de la salut
020 Anatomia Patològica
025 Anatomia i Anatomia Patològica Comparades
027 Anatomia i Embriologia Humana
028 Antropologia Física
050 Biologia Cel·lular
060 Bioquímica i Biologia Molecular
063 Botànica
090 Cirurgia
183 Dermatologia
245 Educació Física i Esportiva
255 Infermeria
275 Estomatologia
310 Farmàcia i Tecnologia Farmacèutica
315 Farmacologia
410 Fisiologia
413 Fisioteràpia
420 Genètica
443 Histologia
460 Història de la Ciència
566 Immunologia
610 Medicina
613 Medicina Legal i Forense
615 Medicina Preventiva i Salut Pública
617 Medicina i Cirurgia Animal
630 Microbiologia
640 Nutrició i Bromatologia
645 Obstetrícia i Ginecologia
646 Oftalmologia
653 Otorinolaringologia
660 Parasitologia
670 Pediatria
725 Psicobiologia
745 Psiquiatria
770 Radiologia i Medicina Física
773 Sanitat Animal
807 Toxicologia
4. Ensenyaments tècnics
035 Arquitectura i Tecnologia de Computadors
065 Ciència dels Materials i Enginyeria Metal·lúrgica
075 Ciència de la Computació i Intel·ligència Artificial
083 Ciències i Tècniques de la Navegació
100 Composició Arquitectònica
110 Construccions Arquitectòniques
115 Construccions Navals
250 Electrònica
295 Explotació de les Mines
300 Expressió Gràfica
305 Expressió Gràfica en l'Enginyeria
495 Enginyeria Aeroespacial
500 Enginyeria Agroforestal
505 Enginyeria Cartogràfica, Geodèsica i Fotogrametria
510 Enginyeria de la Construcció
515 Enginyeria dels Processos de Fabricació
520 Enginyeria de Sistemes i Automàtica
525 Enginyeria de Terreny
530 Enginyeria i Infraestructures dels Transports
535 Enginyeria Elèctrica
540 Enginyeria Hidràulica
545 Enginyeria Mecànica
550 Enginyeria Nuclear
555 Enginyeria Química
560 Enginyeria Telemàtica
565 Enginyeria Tèxtil i Paperera
570 Llenguatges i Sistemes Informàtics
590 Màquines i Motors Tèrmics
600 Mecànica de Fluids
605 Mecànica de Medis Continus i Teoria d'Estructures
700 Producció Animal
705 Producció Vegetal
710 Prospecció i Investigació Minera
715 Projectes Arquitectònics
720 Projectes d'Enginyeria
780 Tecnologia d'Aliments
785 Tecnologia Electrònica
800 Teoria del Senyal i Comunicacions
815 Urbanística i Ordenació del Territori
5. Humanitats
010 Anàlisi Geogràfica Regional
033 Arqueologia
085 Ciències i Tècniques Historiogràfiques
185 Dibuix
260 Escultura
270 Estètica i Teoria de les Arts
285 Estudis Àrabs i Islàmics
290 Estudis Hebreus i Arameus
320 Filologia Alemanya
325 Filologia Catalana
327 Filologia Eslava
335 Filologia Francesa
340 Filologia Grega
345 Filologia Anglesa
350 Filologia Italiana
355 Filologia Llatina
360 Filologia Romànica
365 Filologia Basca
370 Filologia Gallega i Portuguesa
375 Filosofia
383 Filosofia Moral
435 Geografia Humana
445 Història Antiga
450 Història Contemporània
455 Història d'Amèrica
460 Història de la Ciència
465 Història de l'Art
485 Història Medieval
490 Història Moderna
567 Llengua Espanyola
568 Estudis d'Àsia Oriental
575 Lingüística General
580 Lingüística Indoeuropea
583 Literatura Espanyola
585 Lògica de la Filosofia de la Ciència
635 Música
690 Pintura
695 Prehistòria
796 Teoria de la Literatura Comparada
814 Traducció i Interpretació
Àrees que pertanyen a dos camps científics
Pertanyen al Camp 1, Ciències Socials i Jurídiques i al Camp 3, Ciències de Salut:
245 Educació Física i Esportiva
725 Psicobiologia
Pertany al Camp 3, Ciències de la Salut i al Camp 5, Humanitats:
460 Història de la Ciència
Pertanyen al Camp 2, Ciències Experimentals i al Camp 3, Ciències de la Salut:
050 Biologia Cel·lular
060 Bioquímica i Biologia Molecular
063 Botànica
315 Farmacologia
410 Fisiologia
420 Genètica
443 Histologia
566 Immunologia
630 Microbiologia
640 Nutrició i Bromatologia
660 Parasitologia
770 Radiologia i Medicina Física
773 Sanitat Animal
Pertanyen al Camp 2, Ciències Experimentals i al Camp 4, Ensenyances Tècniques:
065 Ciència dels Materials i Enginyeria Metal·lúrgica
075 Ciència de la Computació i Intel·ligència Artificial
250 Electrònica
505 Enginyeria Cartogràfica, Geodèsica i Fotogrametria
555 Enginyeria Química
570 Llenguatges i Sistemes Informàtics
600 Mecànica de Fluids
605 Mecànica de Medis Continus i Teoria d'Estructures
700 Producció Animal
705 Producció Vegetal
710 Prospecció i Investigació Minera
780 Tecnologia d'Aliments
785 Tecnologia Electrònica